**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 108/03.02.2017 г.**

Днес 03.02.2017 г. в 10.00 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане доклад на писмо от ЦИК във връзка с подадено писмо на РП - Козлодуй;
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 03.02.2017 г. както следва:

1. Разглеждане доклад на писмо от ЦИК във връзка с подадено писмо на РП - Козлодуй;
2. Разни.

По т.1 от дневния ред докладва г-жа Габриела Димитрова.

Комисията определена с процедурно решение от 01.02.2017 г. на ОИК – Монтана е изготвила доклад във връзка с указанията на ЦИК. След проведени дебати от присъствалите на комисията и по предложение на секретаря на комисията Румен Гоцов да бъде по-кратък и да се приложат доказателствата, същият беше преработен в следния смисъл:

След извършена цялостна проверка на текущата документация на ОИК – Монтана, всички регистри, решения, протоколи, цялата документация констатирано беше следното:

**1**. Регистири на ОИК – Монтана:

- лицето Емил Алексиев Тодоров не е регистрирано като кандидат за кмет на община, кмет на кметство и общински съветник и съответно не е избран за такъв;

- лицето Емил Алексиев Тодоров не е регистрирано като застъпник, нито е представен за публикация в списъците за представители;

- лицето Емил Алексиев Тодоров не участвал в съставите на СИК на територията на община Монтана.

**2**. Текуща документация на ОИК – Монтана, след извършена проверка на цялата документация комисията устови, че са приложени следните пълномощни:

- пълномощно № 67/17.08.2015 г;

- пълномощно № 67-9/24.08.2015 г.;

- пълномощно №67-11/25.08.2015г.

С оглед изискване на проверката на цялата текуща документация единствено и само съществуват посочените пълномощни.

Председателят на ОИК – Монтана разясни, че съгласно третата резолюция на ЦИК е указано да се извърши проверка след регистрацията на кандидатските листи за НС -2017 г., както и за база данни за народни представители да се предостави информация относно лицето Емил Алексиев Тодоров.

В компетенциите на РИК е съгласно чл.72, ал.1 от ИК да регистрира кандидатски листи на партии и инициативни комитети. За да може да отговорим на поставения въпрос следва да изискаме информация от РИК – Монтана, с оглед нейните правомощия при условията на чл.72, ал.1 във връзка с чл.255, ал.2 от ИК. Да даде отговор след приключване на регистрацията на кандидатските листи в РИК – Монтана лицето Емил Алексиев Тодоров дали е регистрирано като кандидат за народен представител. Освен това за да изпълним изцяло указанията на ЦИК следва да изискваме информация от РИК – Монтана, с оглед техните правомощия по реда на чл.72, ал.1,т.15 и т.16 във вр. с чл.118 от ИК дали лицето Емил Алексиев Тодоров е регистрирано като застъпник и да предостави тази информация, както и да ни предостави след изтичане на срока за публикуване на списъка на представителите на партии по реда на чл.124, ал.4 от ИК дали лицето Емил Алексиев Тодоров представлява определена политическа партия, коалиция и инициативен комитет.

Освен това следва да ни се предостави информация от РИК – Монтана дали лицето Емил Алексиев Тодоров е участвал след назначаването на съставите на СИК/ПСИК на територията на област Монтана.

След което, председателят на комисията предостави да се премине към дебати. Такива имаше. Всички изразиха становище, че подкрепят както доклада, така и процедурното решение.Елизабета Ценкова изрази становище, да задължим ръководстовото на ОИК – Монтана своевременно да окомплектова ведно с придружително писмо и документацията до РИК – Монтана, както и доклада до ЦИК. Становището беше подкрепено от цялата комисия. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ПРИЕМА така изготвеният доклад от комисията определена с процедурно решение от 01.02.2017 г. от ОИК – Монтана;

ЗАДЪЛЖАВА ръковоството на ОИК – Монтана да изпрати доклада до ЦИК – София.

ПРИЕМА да се изпрати до РИК – Монтана писмо съгласно указанията на ЦИК.

ЗАДЪЛЖАВА ръководството на ОИК – Монтана да изпрати до РИК – Монтана писмо, във връзка с указанията на ЦИК.

По т. 2 Разни.

Процедурни въпроси бяха разгледани.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 03.02.2017 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов